cyanic-selkie/wikianc huggingface dataset:
Melayu Tawau
PKMT, PIT dan USNO
Jawatan Ketua Masyarakat (dalam bahasa Inggeris, native chief) dan jawatan Imam telah diperkenalkan oleh British secara rasmi sekitar tahun 1900-an dan kemudian diwujudkan pula jawatan Penghulu atau Ketua Anak Negeri dengan gelaran Orang Kaya-Kaya (OKK). Pemimpin-pemimpin Melayu ini memainkan peranan penting dalam memastikan kebajikan orang-orang Melayu terbela terutamanya di dalam urusan pentadbiran dan hal-ehwal agama Islam. Habib Sheikh telah memegang jawatan rasmi Ketua Masyarakat pada 1912 manakala jawatan Imam dipegang oleh Imam Mustapha pada 1916. Pada tahun 1922, mereka bertiga, Habib Sheikh, Imam Mustapa dan Kee Abdullah ( telah berusia 60 tahun ) adalah wakil orang-orang Melayu dan kedudukan mereka adalah secara rasmi di dalam Mahkamah Anak Negeri (dalam bahasa Inggeris, Natives Court).
Sebelum itu, ketika awal pembukaan pekan Tawau sebagai pusat pentadbiran British, Kee Abdullah ( semasa muda ) telah menjadi pegawai kerajaan British di Tawau. Kee Abdullah turut bekerjasama dengan seorang lelaki berketurunan Bugis Wajo iaitu Pua Ado ( yang dianggap British sebagai pemimpin masyarakat Melayu Tawau diberi gelaran Penghulu Puado ) untuk mentadbir bandar Tawau terutama segala urusan yang melibatkan orang-orang Melayu. Semasa itu, British telah menghantar wakil mereka iaitu Alexander R. Dunlop sebagai residen ( 1 Mac 1899 ), beberapa orang pegawai berbangsa Inggeris dan ramai anggota polis berbangsa Sikh. Tawau pada ketika itu juga telah didiami masyarakat Cina yang melibatkan diri dalam perniagaan kedai dan aktiviti perlombongan arang batu di Silimpopon ( 1900 ) dan mereka ini juga mempunyai pemimpin mereka sendiri.
Penghulu Puado ketika itu dianggap sebagai Ketua Masyarakat orang-orang Melayu di Tawau oleh pihak British kerana kewibawaan dan beliau sangat dihormati oleh masyarakat tempatan. Beliau menjadi pemimpin sehinggalah beliau meninggal dunia pada tahun 1902. Kekosongan jawatan pemimpin masyarakat ini berterusan sehinggalah Sarip Ali diberi kepercayaan untuk menjadi ketua masyarakat yang seterusnya dan diberi gelaran 'Suluk Chief' pada tahun 1905. Beliau menjadi pemimpin selama 7 tahun sebelum tempat beliau digantikan oleh Habib Sheikh pada tahun 1912. Manakala jawatan Ketua Anak Negeri yang mendapat gelaran OKK atau Orang Kaya-Kaya ini hanya diperkenalkan oleh British di seluruh jajahan Borneo Utara pada akhir 1920an.
Ketua Anak Negeri yang pertama di Tawau ialah Kee Abdullah dan dengan itu beliau diberi gelaran OKK Kee Abdullah. Beliau secara rasmi menjadi pemimpin masyarakat Melayu di Tawau untuk menggantikan Imam Mustapa ( menjadi 'native chief' pada tahun 1925 ). Perlantikan ini adalah sangat bertepatan dan beliau adalah calon yang paling layak. Ini kerana jasa-jasa beliau yang besar semasa muda iaitu semasa menjadi beliau menjadi pegawai kerajaan British dan menjadi orang kepercayaan Residen Inggeris, Alexander Rankin Dunlop. Selain itu dalam usia beliau yang menjangkau lebih 60 tahun dan telah lama hidup sebagai orang Melayu yang sanggup hidup susah dan senang bersama-sama orang-orang Melayu yang lain, beliau sangat dihormati. Pengalaman hidup dan pengetahuan Kee Abdullah yang luas menjadikan pengaruh dan nama beliau sangat kuat di kalangan masyarakat pada ketika itu. OKK Kee Abdullah menjadi pemimpin masyarakat Melayu sehinggalah beliau kembali ke rahmatullah pada tahun 1937 dan seterusnya anak beliau, OKK Kee Abu Bakar ( Penghulu Abu Bakar ) pula menjadi pemimpin masyarakat. Penghulu Abu Bakar adalah pemimpin ketika orang-orang Melayu di Tawau melalui detik detik yang paling sukar iaitu semasa Tawau dijajah dan ditadbir oleh tentera Jepun.( Rujuk : Buku ' Tawau : The Making of a Tropical Community : tulisan Ken Gotlet : Terbitan Opus Publication 2009)
Mengikut sejarahnya sebelum kedatangan British lagi, telah wujud pemimpin-pemimpin Melayu yang berwibawa dan sangat dihormati. Antaranya Imam Sabah (Apas), Bujong Seripa (Kalabakan) dan Datu Alun (Serudung). Namun kewujudan pemimpin-pemimpin masyarakat Melayu ini ketika itu tidak diiktiraf secara rasmi oleh pihak British dan hanya menjadi sejarah dalam ingatan dan hati orang-orang Melayu Tawau.
PKMT
Setelah bertahun-tahun dijajah British ditambah pula dengan pemerintahan tentera Jepun yang kejam (dari 1942 hingga 1945), orang-orang Melayu telah bangkit dan sedar tentang pentingnya mereka mewujudkan perpaduan di kalangan mereka untuk melahirkan kekuatan bagi melawan sebarang ancaman yang mengugat maruah dan nyawa mereka serta menjamin masa depan anak-anak bangsa dan cucu-cicit mereka agar tidak terus dalam kehinaan dan dipandang rendah oleh bangsa asing. Renteten itu, pada tahun 1945 selepas perginya tentera Jepun ( salah seorang pemimpin Melayu iaitu allahyarham Habib Hussein telah dibunuh askar Jepun dengan kejam ), orang-orang Melayu di bawah kepimpinan Datuk Abu Bakar Titingan ( anak didik dan menantu Penghulu Abu Bakar ), Datuk Kassim Kamidin, Datuk Ahmad Ayid ( ahli perniagaan berketurunan Arab ) dan Penghulu Jainal telah bersatu di bawah pertubuhan Persatuan Kebangsaan Melayu Tawau (PKMT). Rujuk : Buku ' Tawau : The Making of a Tropical Community : tulisan Ken Gotlet : Terbitan Opus Publication 2009
PIT
Seterusnya pada tahun 1956, diwujudkan pula pertubuhan Persatuan Islam Tawau (PIT) yang diketuai oleh Abdul Karim Haji Drahman. PIT telah tampil dengan semangat perjuangannya untuk membela nasib kaum Melayu yang semuanya adalah beragama Islam. Kesucian agama Islam adalah menjadi matlamat PIT agar ia terus terpelihara. Penyebaran dakwah dan aktiviti keagamaan termasuklah pembinaan masjid-masjid telah dijalankan sama ada dengan bantuan kerajaan ataupun dengan sumbangan orang ramai. Akhirnya PIT dibubarkan setelah peranannya untuk menjaga dan menyebarkan dakwah Islamiah diambil alih oleh Persatuan Islam Seluruh Sabah (USIA).
USNO
Yang lebih membanggakan pasa tahun 1961 orang-orang Melayu di Tawau telah bersatu dengan seluruh bangsa kaum bumiputera Islam lain di seluruh negeri Sabah di bawah naungan Pertubuhan Bangsa Sabah Bersatu (USNO) yang diketuai oleh Datuk Abu Bakar Titingan sebagai Pengerusi USNO Tawau (1963) ketika itu adalah saat-saat akhir sebelum Sabah bebas dari penjajahan dan merdeka bersama Malaysia. USNO adalah tunggak keutuhan orang-orang Melayu di Tawau yang telah berjasa membantu dan meningkatkan taraf ekonomi orang-orang Melayu melalui Yayasan Sabah. Ramai orang-orang Melayu yang serba kekurangan amat terhutang budi kepada Datuk Abu Bakar Titingan di atas jasa-jasanya semasa menjadi pemimpin masyarakat Melayu Tawau sama ada ketika menjadi pengasas PKMT ataupun wakil rakyat USNO ketika awal kemerdekaan Sabah dahulu.
Budaya Masyarakat Melayu di Tawau
Seperti juga masyarakat Melayu di lain-lain tempat seperti di Brunei, di Sarawak. di Singapura ataupun di Semenanjung Malaysia, masyarakat Melayu Tawau mengamalkan adat dan budaya Melayu. Orang-orang Melayu Tawau hidup selama ratusan tahun dengan mengekalkan adat dan budaya Melayu mereka yang berteraskan agama Islam.
Keunikan masyarakat Melayu di Tawau ini ialah mereka sebenarnya terdiri daripada pelbagai rumpun Melayu seperti Melayu Bugis, Melayu Suluk, Melayu Arab, Melayu Jawa, Melayu Tidung, Melayu Banjar, Melayu Brunei, Melayu Bulungan dan berbagai lagi rumpun Melayu seperti Melayu Boyan dan Melayu Aceh termasuk juga Cina muslim dan Iban muslim. Namun mereka telah hidup bersama di dalam satu adat dan budaya yang sama selama ratusan tahun. Lebih-lebih lagi dengan berlakunya perkahwinan campur di antara mereka. Setelah hidup bersama selama ratusan tahun inilah yang mewujudkan sebuah bangsa baru iaitu masyarakat Melayu Tawau yang wujud dengan adat dan budaya yang tersendiri. Sama seperti wujudnya bangsa manusia dimana bermula dengan Adam dan Hawa dan kini wujud dan bersatu dalam satu bangsa sahaja iaitu Melayu Tawau. Inilah yang difahami oleh orang-orang Melayu Tawau dan mereka telah membuktikannya dengan menubuhkan PKMT iaitu PERSATUAN KEBANGSAAN MELAYU TAWAU pada 1945 dan juga seterusnya menubuhkan PERSATUAN ISLAM TAWAU ( PIT ) pada tahun 1956. Rujuk : Buku ' Tawau : The Making of a Tropical Community : tulisan Ken Gotlet : Terbitan Opus Publication 2009
Oleh kerana agama Islam menjadi tunjang kepada kehidupan masyarakat Melayu Tawau, banyak aktiviti keagamaan menjadi amalan dan tradisi di sini. Misalnya aktiviti kenduri tahlil atau di sini dikenali sebagai ' Kenduri Arwah' yang diadakan pada penghujung bulan Syaaban iaitu sebelum tibanya bulan Ramadhan. Selain itu, di sini juga diadakan amalan 'Bergunting Rambut' iaitu untuk meraikan kelahiran bayi dalam sesebuah keluarga. Ketika majlis ini berlangsung adalah kemestiannya ialah diadakan Bacaan Berzanji dan kemudian Bacaan Selawat secara berdiri dan setiap tetamu digalakkan untuk menggunting sedikit rambut bayi yang diraikan. setiap tetamu juga akan diberikan 'Bunga Telur' sebagai hadiah untuk dibawa pulang.
Bagi adat perkahwinan masyarakat Melayu Tawau, ianya sama seperti masyarakat Melayu yang lain iaitu dimulakan dengan adat merisiḑk, meminang, bertunang, akad nikah dan bersanding. Namun di Tawau, adat membuat hantaran kahwin dikenali sebagai 'Adat Menghantar Jujuran'. ketika majlis persandingan pula, pihak lelaki akan diarak beramai-ramai dengan perarakan yang dibawa bersama 'bunga manggar' dan paluan kompang ke rumah pihak perempuan untuk acara majlis persandingan. Pihak lelaki juga akan ditabur degan 'beras kunyit' ketika sampai di rumah pihak perempuan.
Pakaian Tradisi orang-orang Melayu juga sama seperti Melayu di Semenanjung, Brunei dan di Sarawak iaitu pakaian Melayu ( cekak Musang atau Teluk Belanga ), bersamping dan bersongkok manakala wanitanya pula berbaju kurung atau baju kebaya. Di sini, wanita juga memakai kain songket Arab dan memakai kain batik Jawa kerana budaya Arab dan budaya Jawa juga sedikit mempengaruhi budaya masyarakat Melayu di sini sejak ratusan tahun. Di sini, lelakinya juga biasa berkain pelikat atau kain sarung dan 'Berbaju Selangur' iaitu nama panggilan melayu Tawau kepada Baju Melayu.
Makanan tradisi di Tawau juga ada persamaan dan ada juga kelainannya. orang-orang Melayu Tawau begitu menggemari 'nasi kuning' atau nasi kunyit yang dimakan bersama ikan sambal dan serunding kelapa ketika sarapan pagi. Masakan lauk pauk dan gulainya pula mungkin dipengaruhi dari Arab dan India seperti ikan dan ayam yang dimasak gulai masak putih, gulai masak kurma dan gulai masak kari. Selain itu, makanan kampung yang agak popular di kalangan masyarakat tempatan seperti gulai rebung, nangka atau jantung pisang masak lemak, gulai nenas masak paceri, kerabu pucuk ubi( urap ), kerapu pucuk paku dan ikan sembilang asam pedas. Makanan kudapan tradisional yang digemari pula ialah keropok belinju, keropok tempeyek, cendol dan bubur kacang hijau bersagu. Selain itu, makanan Jawa, makanan Bugis,makanan Banjar dan makanan Melayu lain seperti gado-gado atau pecal, soto dan sate juga amat popular di sini. Kuih-muihnya pula ialah kuih baulu, kuih penyaram, kuih dodol, kuih wajik, kuih terang bulan, kuih karipap, kuih apam, kuih talam dan kuih onde-onde.
Kehadiran Pendatang dari Indonesia dan Filipina
Kemajuan Tawau sebagai pusat pertanian ladang seperti koko, getah, abaka suatu masa dulu dan terkini penanaman kelapa sawit telah menarik minat ramai pendatang dari negara lain. Tawau adalah pintu masuk terdekat untuk ke Malaysia bagi masyarakat pendatang Indonesia. Kebanyakan pendatang Indonesia dari keturunan bangsa Bugis, bangsa Timor dan bangsa Toraja. Terdapat juga pendatang Indonesia yang berbangsa Jawa dan Butun yang datang ke Tawau. Manakala dari pendatang dari Filipina pula ialah daripada bangsa Visaya dan Tausug. Kaum pendatang ini bukan sahaja bekerja di ladang ladang tetapi juga terlibat dengan perniagaan kecil-kecilan. Misalnya, bangsa Toraja amat dikenali dengan penanaman sayuran, bangsa Bugis dikenali dengan perniagaan di pasar dan bangsa Suluk dikenali dengan gerai jualan jam tangan dan barangan kulit.
Masyarakat pendatang dari Indonesia dan Filipina ini bertutur dengan bahasa Melayu dalam gaya dan loghat yang berlainan dengan loghat masyarakat tempatan. Masyarakat bangsa Bugis misalnya masih menyelitkan bahasa ibunda mereka dalam pertuturan harian. Begitu juga dengan masyarakat bangsa lain seperti masyarakat bangsa Tausug dan masyarakat bangsa Timor. Cara hidup, budaya dan adat resam mereka juga agak berlainan. Mereka mengamalkan cara hidup dan budaya dari kampung kelahiran asal mereka. Misalnya, majlis perkahwinan dan kenduri masyarakat pendatang ini adalah mengikut tradisi bangsa masing masing. Walau bagaimana, banyak di kalangan telah pun memilih untuk mengamalkan adat dan budaya Melayu tempatan Tawau setelah lama bersama-sama hidup dengan masyarakat tempatan di Tawau ini. Banyak di kalangan mereka telah pun diberi taraf kerakyatan Malaysia. Rujuk : Daftar Banci Imigresen 2000
Pendudukan Jepun
thumb|right|Panji awam dan laut Pihak Berikat semasa pendudukan Jepun Di akhir Perang Dunia Kedua, Jepun diduduki oleh Pihak Berikat, dengan pimpinan Amerika Syarikat dengan penyertaan daripada Australia, India, New Zealand dan United Kingdom. Kehadiran tentera asing ini menandakan kali pertama dalam sejarah negara pulau ini ia diduduki oleh kuasa asing. Perjanjian Damai San Francisco, ditandatangani pada 8 September 1951, menandakan pengakhiran pendudukan Berikat, dan selepas ia berkuatkuasa pada 28 April 1952, Jepun sekali lagi menjadi negara merdeka.
Helvíkovice
Helvíkovice merupakan sebuah kampung dan kawasan perbandaran yang terletak di daerah Ústí nad Orlicí, wilayah Pardubice, Republik Czech.
Sultan Sulaiman II Badrul Alam Shah
Paduka Sri Sultan Sulaiman II Badrul Alam Shah ibni al-marhum Paduka Sri Sultan Abdul Rahman Muazzam Shah iaitu bapa saudara kepada Paduka Sri Sultan Mahmud IV Muzaffar Shah dengan persetujuan Belanda (NEI) telah dilantik sebagai Sultan dan Yang di-Pertuan Besar Riau-Lingga dan jajahan takluknya pada 11 Oktober 1857 di Daik iaitu selepas Paduka Sri Sultan Mahmud IV Muzaffar Shah dibuang negeri oleh pihak Belanda (NEI).
Dewan Perwakilan Filipina
Dewan Perwakilan Filipina (Filipina: Kapulungan ng mga Kinatawan ng Pilipinas), merupakan dewan bawah Kongres Filipina. (Senat Filipina adalah rumah atas). Ia selalunya dikenali sebagai Kongres. Ahli-ahli Dewan secara rasminya digelar sebagai Wakil (Kinatawan) dan kadang-kadang secara tidak rasmi dipanggil Kongres (kongresista) dan dipilih untuk jangka waktu tiga tahun. Mereka boleh dipilih semula, tetapi tidak boleh berkhidmat lebih daripada tiga kali berturut-turut. Sekitar lapan puluh peratus daripada kongres adalah wakil daerah, mewakili kawasan geografi tertentu. Terdapat 234 daerah perundangan di negara ini, masing-masing terdiri daripada kira-kira 250,000 orang. Terdapat juga wakil-wakil parti yang dipilih melalui sistem senarai parti yang bukan lebih daripada dua puluh peratus daripada jumlah wakil.
Sejarah
kanan|thumb|Joint session of the Philippine Legislature, Manila. November 15, 1916 kanan|thumb|Philippine legislature before 1924 thumb|260x260px|Party control of the lower house. Notice the one-party dominance of the [[Nacionalista Party|Nacionalistas from 1907 to 1941, the two-party system with the emergence of the Liberal Party in 1946, the return of one-party dominance by the KBL from 1978 to 1984, and the multiparty system from 1987 to the present.]] thumb|260x260px|Same as above, but in cumulative seat totals, instead of percentages.
Perhimpunan Filipina
Pada permulaan pemerintahan kolonial Amerika, dari 16 Mac 1900, badan perundangan negara tunggal adalah Suruhanjaya Filipina dengan semua ahli yang dilantik oleh Presiden Amerika Syarikat. Dipimpin oleh Gabenor-Jeneral Filipina, badan itu melaksanakan semua wewenang legislatif yang diberikan kepadanya oleh Presiden dan Kongres Amerika Serikat hingga Oktober 1907 ketika bergabung dengan Majlis Filipina. William Howard Taft dipilih sebagai Gabenor Jeneral Amerika pertama dan ketua pertama Suruhanjaya Filipina ini, yang kemudiannya dikenali sebagai Suruhanjaya Taft.
Rang Undang-Undang Filipina 1902, undang-undang asas, atau akta organik, Kerajaan Insular, yang diberi mandat bahawa apabila syarat-syarat tertentu telah dipenuhi oleh sebuah lembaga bikameral, atau dua ruang, Badan Perundangan Filipina akan diwujudkan dengan Suruhanjaya Filipina yang sudah ada, rumah atas dan Perhimpunan Filipina sebagai rumah bawah tanah. Badan perundangan bicameral ini telah dirasmikan pada bulan Oktober 1907. Di bawah kepimpinan Speaker Sergio Osmeña dan Pemimpin Lantai Manuel L. Quezon, Kaedah-Kaedah 59 Kongres Amerika Syarikat telah diterima pakai sebagai Peraturan Perundangan Filipina. Osmeña dan Quezon mengetuai Parti Nacionalista, dengan platform kemerdekaan dari Amerika Syarikat, ke dalam kemenangan pilihan raya berturut-turut terhadap Parti Progresista dan kemudian Partai Demokrat, yang pertama kali menganjurkan kenegaraan Amerika Syarikat, kemudian menentang kemerdekaan segera.
Ia adalah badan ini, ditubuhkan sebagai Perhimpunan Filipina, yang akan terus dalam satu bentuk atau yang lain, dan dengan beberapa nama yang berbeza, sehingga ke hari ini.
Akta Jones 1916
Pada tahun 1916, Akta Jones, secara rasmi Akta Otonomi Filipina, mengubah sistem perundangan. Suruhanjaya Filipina telah dimansuhkan dan Badan Perundangan Filipina yang telah dipilih sepenuhnya sebagai Dewan Perwakilan dan Senat telah ditubuhkan. Anggota Nacionalista meneruskan dominasi pemilihan mereka pada masa ini, walaupun mereka dibahagikan kepada dua puak yang dipimpin oleh Osmeña dan Quezon; kedua-duanya didamaikan pada tahun 1924, dan menguasai Perhimpunan melalui sistem dominan maya.
Komanwel dan Republik Ketiga
Sistem perundangan telah diubah sekali lagi pada tahun 1935. Perlembagaan 1935 menubuhkan Majelis Nasional yang tidak bersuara. Tetapi pada tahun 1940, melalui pindaan kepada Perlembagaan 1935, Kongres bicameral Filipina yang terdiri daripada Dewan Perwakilan dan Senat telah diterima pakai.
Semasa perasmian Republik Filipina pada tahun 1946, Akta Republik 6 telah digubal dengan syarat bahawa pada tarikh pengisytiharan Republik Filipina, Kongres yang sedia ada akan dikenali sebagai Kongres Pertama Republik. "Blok liberal" Nacionalistas berpisah secara kekal dari pangkat mereka, mewujudkan Parti Liberal. Kedua-duanya akan bertanding di semua pilihan raya dalam apa yang kelihatan sebagai sistem dua pihak. Parti presiden berkuasa memenangkan pemilihan di Dewan Perwakilan; dalam kes di mana parti presiden dan majoriti ahli Dewan Rakyat berbeza, jumlah yang mencukupi akan dipecah dan menyertai parti presiden, dengan itu memastikan bahawa presiden akan mempunyai kawalan ke Dewan Perwakilan.
Perlembagaan 1987
Perlembagaan 1987 memulihkan sistem pemerintahan presiden bersama dengan Kongres bicameral Filipina. Satu penyimpangan dari persediaan terdahulu adalah pengenalan pemilihan jangka pertengahan; Walau bagaimanapun, dinamika Dewan Perwakilan kembali ke negara pra-1972, dengan parti presiden yang mengendalikan ruang, walaupun pluralisme politik terjadi yang menghalang pemulihan sistem dua pihak Nacionalista-Liberal lama. Sebaliknya, sistem multi-parti berkembang.
Corazon Aquino yang secara nominalnya tidak mempunyai parti, menyokong Laban Demokratik Filipina (LDP; Perjuangan Rakyat Demokratik). Dengan kemenangan Fidel V. Ramos pada pilihan raya presiden 1992, banyak wakil yang berpecah kepada partinya Lakas-NUCD; yang sama akan berlaku dengan kemenangan Joseph Estrada pada tahun 1998, tetapi dia kehilangan sokongan apabila beliau digulingkan selepas Revolusi EDSA 2001 yang membawa naib presidennya Gloria Macapagal-Arroyo menjadi kuasa. Ini juga bermakna pemulihan Lakas-NUCD sebagai pihak teratas di dalam ruang. Perkara yang sama berlaku apabila Benigno Aquino menang pada 2010, yang mengembalikan Liberal menjadi kuasa.
Kelawar Telinga Pendek
Kelawar Telinga Pendek merupakan salah satu haiwan mamalia dalam keluarga haiwan kelawar yang boleh di dapati di Malaysia. Nama sainsnya Philetor brachypterus.
Dewan Perwakilan Filipina
Perlembagaan 1987
Pegawai yang menjadi ketua ialah Yang di-Pertua. Tidak seperti Presiden Senat, Speaker biasanya melayani seluruh istilah Kongres, walaupun terdapat keadaan ketika Pembicara meninggalkan kantor karena konflik dengan presiden: contohnya adalah peletakan jabatan Jose de Venecia, Jr. sebagai pembicara pada tahun 2008 ketika anaknya Joey de Venecia mendedahkan dakwaan rasuah oleh First Gentleman Mike Arroyo, dan pemecatan Manny Villar berlaku selepas beliau membenarkan pengusiran Presiden Estrada pada tahun 2000.
Kelawar Telinga Pendek
Ciri-ciri
Kelawar Telinga Pendek ialah haiwan berdarah panas, dalam kumpulan kelas mamalia.
Pembiakan
Sebagaimana haiwan mamalia lain, Kelawar Telinga Pendek membiak dengan beranak.
Amdal
Amdal merupakan sebuah kampung yang terletak di dalam negara Norway.
Palung air hujan
Palung air hujan ialah sebuah saluran sempit, atau palung, yang membentuk komponen sistem atap. Ia mengumpul dan mengalir air hujan yang turun di atas bumbung.
Rujukan - Akta 133 - Akta Jalan, Parit dan Bangunan 1974
26. Palung dan paip hendaklah dipasang
(2) Pemunya tiap-tiap rumah dan bangunan hendaklah, dalam masa dua puluh satu hari selepas disampaikan notis daripada pihak berkuasa tempatan bagi maksud itu, memasang dan menyenggara dalam keadaan baik palung, salur dan paip bagi menerima dan membawa air dari bumbung dan bahagian lain rumah atau bangunan itu dan bagi mengalirkan air itu dengan apa-apa cara yang diarahkan oleh pihak berkuasa tempatan supaya air itu tidak menimpa orang yang lalu di jalan itu atau supaya air itu tidak memasuki mana-mana betung.
(3) Jika notis itu tidak dipatuhi maka pihak berkuasa tempatan boleh pada bila-bila masa selepas tamatnya masa yang ditentukan itu mengarahkan supaya kerja itu dibuat dan kos dan belanja bagi berbuat demikian hendaklah dibayar kepada pihak berkuasa tempatan oleh pemunya yang mungkir itu.
Alsóregmec
Alsóregmec merupakan sebuah kampung yang terletak di wilayah Borsod-Abaúj-Zemplén, utara Hungary.
BMD-1
BMD-1 adalah kereta kebal bawaan udara Soviet yang diperkenalkan pada 1969 dan pertama kali dilihat pada tahun 1970. Ia mampu diturunkan dengan payung terjun dan walaupun ia menyerupai BMP-1 ia adalah lebih kecil. BMD-1 digunakan sebagai kenderaan pejuang infantari infantry fighting vehicle oleh division bawaan udara Red Army "Desant". Ia dilengkapi dengan meriam 73mm dan tiga mesingan. Pelancar AT-3 Sagger dipasang pada meriam utama. BMD-2 adalah variasi BMD-1 yang dilengkapkan dengan turret baru, meriam 30 mm dan AT-4 Spigot atau pelancar ATGM AT-5 Spandrel.
Perisai BMD-1 diperbuat daripada aloi magnesium tuang, untuk menjimat berat. Pengalaman bertempur di Afghanistan menunjukkan bahawa perisai tersebut mudah terbakar apabila terkena tembakan seperti RPG, seringkali membunuh kakitangan dan penumpang serta merta. Variasi BMD terkemudian sebaliknya dilengkapi dengan perisai aluminum.
Tentera Russia kini menimbang untuk menggantikan siri BMD sama sekali dengan GAZ3937, pembawa tentera berperisai beroda yang amat ringan, menggunakan gentian karbon dan plastik dalam pembinaannya termasuk juga aluminium. GAZ3937 boleh dijatuhkan dari udara seperti BMD, dan lebih ringan, lebih murah dihasilkan, dan lebih mudah diselenggara. Ia tidak mempunyai senjata berat seperti siri BMD, dan hanya dilengkapi dengan mesingan PKM pada kedudukan antipesawat dihadapan pintu komander.
Ibn Miskawayh
Beliau juga merupakan ahli falsafah Islam yang amat mengambil berat berkaitan dengan isu etika. Beliau juga merupakan penulis utama dalam kerja-kerja Islam yang berkaitan dengan etika-etika falsafah, dengan terbitan buku yang berjudul Tadhib al-akhlaq (Penerangan Etika), yang khusus memberi fokus terhadap praktikal etika, konduk dan penyempurnaan watak. Beliau turut memisahkan etika peribadi daripada ranah awam, dan menjernihkan sifat membebaskan alasan dengan penipuan dan hasutan alam.
Kehidupan
Miskawayh sebenarnya merupakan seorang masyarakat Parsi dan beragama Parsi dan akhirnya memeluk Islam (meskipun beliau dipercayai pengamal patronymics); beliau cukup fasih dalam berbahasa Parsi Tengah untuk menterjemahkan beberapa teks-teks pra-Islam ke dalam bahasa Arab. Beliau bekerja sebagai setiausaha dan perpustakawan untuk Adud al-Dawlah, sehinggakan hasil kerja beliau sangat dikagumi.
Tarajib al-umam
Miskawayh dianggap sebagai sejarahwan yang berada di puncak kegemilangan Islam oleh orientalis Barat seperti D. S. Margliouth. Dalam buku beliau Tarajib al-umam (Experiences of Nations), Ibn Miskawayh merupakan antara sejarahwan Muslim pertama yang menulis peristiwa-peristiwa yang dilihat sendiri oleh beliau (beliau hadir dalam acara tersebut, dan bukannya mendengar cerita-cerita dari orang istana atau sebagainya). Sebagai birokrat Buwayhid, beliau bekerja di bawah wazir al-Muhallabi dan dengan itu mendapat keistimewaan di mana beliau boleh mendapat berita langsung berkaitan hal-hal yang berlaku dalam istana.
Evolusi
Ibn Miskawayh adalah antara orang yang pertama yang menjelaskan ide evolusi. Muhammad Hamidullah menerangkan ide yang boleh dijumpai dalam buku al-Fawz al-Asghar seperti berikut:
""[Buku ini] menyatakan bahawa Tuhan menciptakan jirim dan menyalurkan jirim ini dengan tenaga agar ia boleh berkembang. Jirim kemudiannya menjadi wap, yang akan menjadi air selepas tempoh tertentu. Langkah seterusnya adalah perkembangan hidup bahan galian. Pelbagai jenis batuan berkembang dan bentuk tertinggi yang boleh dicapai oleh galian mineral adalah mirjan (batu karang). Hal ini demikian kerana karang mempunyai dahan-dahan seperti pokok. Selepas itu, jirim tadi akan berevolusi pula ke alam tumbuhan. Evolusi ini akan berterusan sehingga akhirnya menjadi pokok yang mempunyai ciri-ciri haiwan. Inilah pokok kurma. Pokok kurma mempunyai jantina lelaki dan perempuan. Ia tidak mati jika semua dahannya dipotong, tapi ia mati hanya apabila kepalanya (pucuk atau daun di bahagian paling atas pokok) dipotong. Kerana itu, pokok kurma dianggap yang tertinggi dalam alam tumbuhan tetapi terendah dalam alam haiwan. Dari alam pokok lahirlah haiwan yang paling rendah tarafnya. Semua haiwan ini akan berevolusi menjadi beruk. Ini bukanlah pernyataan dari Darwin, melainkan inilah yang dinyatakan Ibn Miskawayh dan inilah yang tercatat dalam Epistles of Ikhwan al-Safa. Beruk pula akan menjadi sejenis manusia yang berperangai seperti orang gasar, dan dari sini akhirnya menjadi manusia biasa. Manusia pula menjadi nabi, dan akan berevolusi pula kepada malaikat. Dan Tuhan berada di atas para malaikat. semuanya bermula dari Dia, dan akan berakhir dengan Dia.""
Manuskrip al-Fawz al-Asghar dalam bahasa Arab boleh didapati di Eropah sejak abad ke-19. Hasil kerja Ibn Miskawayh ini dipercayai telah dikaji oleh Darwin, dan sedikit sebanyak mempengaruhi cara Darwin, yang tahu berbahasa Arab, berfikir dan dalam menulis buku-buku beliau yang lain.
Lapangan Terbang Antarabangsa Viracopos
Lapangan Terbang Antarabangsa Viracopos adalah sebuah lapangan terbang yang terletak di bandar Campinas, Brazil.
Lapangan Terbang Antarabangsa Viracopos terletak pada kedudukan latitude S23* 00.4167', longtitude W47* 08.0667'.
Cerralbo
Cerralbo merupakan sebuah kawasan perbandaran di Sepanyol di Salamanca, di komuniti autonomi Castile dan León.
Lapangan Terbang Daparijo
Lapangan Terbang Daparijo adalah sebuah lapangan terbang yang terletak di bandar Daparijo, India.
Lapangan Terbang Daparijo terletak pada kedudukan Latitud N27* 59.3333', Longitud E94* 13.4000' pada ketinggian 255.12 meter dari aras laut..
Airplane Mode (filem 2020)
Mod Pesawat ( Modo Avião  ) merupakan sebuah filem komedi Brazil tahun 2020 yang diarahkan oleh César Rodrigues, manakala lakon layar oleh Alberto Bremer serta ditulis oleh Renato Fagundes dan Alice Name-Bomtempo. Ia dibintangi oleh Larissa Manoela, Erasmo Carlos, Katiuscia Canoro, André Frambach dan Dani Ornellas. Filem ini telah disiarkan pada 23 Januari 2020 oleh Netflix.
Plot
Ana, seorang pelajar reka bentuk fesyen yang bermimpi menjadi seorang penggaya yang hebat, melepaskan segala-galanya untuk menjadi pengaruh digital untuk jenama terkenal. Tetapi apabila dia melanggar keretanya semasa menggunakan telefonnya, dia terpaksa melakukan detoks digital di ladang datuknya.
Pengalaman itu mengajarnya cara untuk berhubung semula dengan orang lain secara bersemuka, serta kembali ke dalam reka bentuk fesyen.
Produksi
Pada April 2019, telah diumumkan semasa acara Rio2C (Rio Creative Conference) 2019 bahawa Netflix akan menerbitkan filem komedi Brazil pertamanya yang dibintangi oleh Larissa Manoela. Pada Julai 2019, diumumkan bahawa Erasmo Carlos, Katiuscia Canoro, André Frambach dan Dani Ornellas telah menyertai pelakon filem itu. Kualiti alih suara bahasa Inggeris dilaporkan lemah dengan lipsync yang buruk.
Advertising Age
Advertising Age (atau AdAge) ialah majalah Amerika yang membekalkan berita, analisis, dan data tentang pemasaran dan media. Majalah itu bermula sebagai suatu akhbar terbitan lebar sehelai di Chicago pada 1930. Pada hari ini, kandungannya juga muncul dalam bentuk mingguan cetak yang diedarkan di seluruh dunia, termasuk juga dalam banyak wadah elektronik, termasuk:
Pasukan editor AdAge berpusat di Bandaraya New York, manakala syarikat induknya, Crain Communications, berpusat di Detroit. Crain Communications ialah sebuah syarikat sendirian berhad yang menerbitkan melebihi 30 majalah.
Tanda pos
thumb|400px|Contoh-contoh tanda pos di beberapa negara termasuk [[Malaysia, Switzerland, Afrika Selatan, Indonesia, Jerman, Jepun, United Kingdom dan China.]]
Tanda pos atau merek pos (postmark) merupakan cetakan (cop) yang dibuat ke atas surat, poskad dan bungkusan yang menggunakan perkhidmatan penghantaran. Penandaan cop dilakukan oleh petugas di pejabat pos untuk membatalkan setem yang ditampal ke atas barangan pos tersebut.
Pada tanda pos tersebut terdapat nama tempat yang membuat tanda pos, serta tarikh pengecopan dibuat.
Remigny, Aisne
Remigny ialah komun di jabatan Aisne di Picardy di utara Perancis.
Krisdayanti
Kris Dayanti (lahir 24 Mac 1975), biasa ditulis Krisdayanti, ialah seorang penyanyi dan pelakon wanita Indonesia. Beliau ialah adik kepada Yuni Shara, penyanyi Indonesia dan merupakan anak perempuan Trenggono dan Rachma Widadiningsih. Pada usia 9 tahun, beliau menyanyikan lagu untuk filem Megaloman. Tiga tahun kemudian, beliau mengeluarkan album pertama, Biasa Saja, bersama-sama dengan album runut bunyi untuk Catatan Si Emon. Walaupun masih di sekolah tinggi, Yanti menyertai pelbagai pertandingan nyanyian dan peragaan. Pada tahun 1991, beliau disenaraikan sebagai finalis dalam pertandingan GADIS Sampul.
Dengan bantuan Younky Soewarno dan Chris Pattikawa, Yanti menyertai program pencarian bintang Asia Bagus pada 1992, akhirnya memenangi hadiah utama di Festival Asia Bagus di Jepun. Hasil daripada kemenangannya di Asia Bagus, Yanti merakamkan album di Singapura dengan Pony Canyon serta single yang hanya dimainkan di Singapura dan Jepun. Pada tahun 1997, beliau telah dipilih sebagai "The Best of Asia Bagus". Beliau juga memenangi beberapa anugerah, seperti anugerah Album Indonesia Terbaik untuk "Menghitung Hari" pada Anugerah Industri Muzik 1999, anugerah "Most Wanted Female Artist" dan "Most Wanted Indonesian Video" untuk "Menghitung Hari" di MTV Asia Tenggara, anugerah Album Pop Terbaik untuk "Cinta" di Anugerah Musik Indonesia 1997, dan Most Favorite Female untuk "Jangan Pergi, Yang Kumau" di MTV Indonesia Awards 2002. Dan juga beberapa pencalonan, seperti Best Female Supporting Role untuk "Abad 21" di Festival Sinetron Indonesia 1996, International Viewer's Choice Awards untuk "Menghitung Hari" di MTV Video Music Awards 1999, dan Most Favourite Female untuk "Mengenangmu" di MTV Indonesia Awards 2006. Sepanjang tempoh 2004, Yanti mengadakan lapan konsert di bandar-bandar yang berbeza, termasuk beberapa yang antarabangsa.
Lagu hit beliau dan persembahan konsert berterusan telah menyebabkan Krisdayanti dianggap sebagai artis yang paling termahal Indonesia untuk diupah dalam nyanyian atau lakonan, dengan majalah Swa bertulis bahawa beliau mendapat lebih daripada Presiden Indonesia. Pada tahun 1996, beliau telah disifatkan oleh Tabloid Bintang sebagai salah satu daripada 6 bintang televisyen wanita yang paling menonjol di Indonesia, dan pada tahun 2007 Globe Asia senaraikan kedudukan ke-31 beliau dalam senarai satu daripada 99 wanita berpengaruh di Indonesia.
Beliau berkahwin dengan Anang Hermansyah, seorang ahli muzik dari Jember, Jawa Timur, pada tahun 1996. Bersama-sama mereka mempunyai seorang anak lelaki (Azriel) dan seorang anak perempuan (Aurel). Sepanjang perkahwinan mereka, tabloid sering melaporkan khabar angin Yanti dikaitkan dengan Dicky Wahyudi, pemain gitar Tohpati, dan Ari Sigit, cucu kepada bekas Presiden Suharto. Semua khabar angin dinafikan oleh Yanti, yang mengatakan bahawa hubungan beliau dengan suaminya baik-baik saja. Mereka bercerai pada pertengahan Ogos 2009, atas permintaan Yanti.
Kehidupan awal
Krisdayanti dilahirkan pada 24 Mac 1975 di Batu, Jawa Timur kepada ibu bapanya, Trenggono dan Rachma Widadiningsih. Menurut bapanya, namanya berasal dari bahasa Jawa iaitu kris yang bermaksud pusaka dan daya yang bermaksud kekuatan, sehingga Krisdayanti adalah pusaka yang mempunyai kekuatan. Beliau mempunyai seorang kakak, Yuni Shara, yang juga seorang penyanyi, serta seorang adik perempuan berlainan bapa, Kartika Sari. Krisdayanti dibesarkan dalam keluarga yang kurang berkemampuan dan kedua-dua ibubapanya bercerai ketika berusia dua tahun. Kerana tidak mempunyai pendapatan tetap, mereka sekeluarga tinggal di rumah nenek Krisdayanti sehingga menduduki kelas tiga sekolah rendah.
Darah seni Krisdayanti datang dari bapanya yang merupakan seorang pelukis dan seniman keroncong. Semua keluarga dari sebelah ibunya juga mahir menyanyi, kecuali ibunya sendiri. Bapa saudara Krisdayanti ada yang menjadi penyanyi gereja dan ada pula yang menyanyi di orkestra di kampungnya. Bersama kakaknya, Yuni, Krisdayanti tampil menyanyi dan menari sejak kecil. Kerana kelincahannya ketika menyanyi, orang-orang di kampungnya menyebut Krisdayanti seperti boneka India. Ia juga sering menjuarai berbagai pertandingan nyanyian ketika itu.
Pada tahun 1984, Krisdayanti dibawa ibunya berhijrah ke Jakarta dengan modal Rp 350.000 dari hasil usahasama keluarga. Mereka kemudian menyewa rumah pangsapuri berbentuk satu bilik tanpa bilik-di sebuah kawasan sempit di Tebet. Untuk membiayai kehidupan mereka di Jakarta, ibunya bekerja di sebuah salon ditambah beberapa pekerjaan sampingan. Krisdayanti kemudian dimasukan ke Sanggar Merah Putih pimpinan Toto Sugiarno. Dari sanggar tersebut Krisdayanti mendapat banyak peluang menyanyi. Beliau meminjamkan suaranya dalam filem kanak-kanak Megaloman ketika masih berusia sembilan tahun dan menerima penghormatan pertamanya sebanyak Rp 15.000. Ketika berusia 12 tahun, Krisdayanti menerbitkan album solo berjudul Biasa Saja bersama syarikat rakaman kecil bernama Gembala Records. Walau bagaimanapun, album pertama dalam kerjayanya tersebut gagal di pasaran.
1992-1995: Asia Bagus dan kejayaan awal
Pada tahun 1992, Krisdayanti menyertai Asia Bagus, sebuah acara pencarian bakat peringkat Asia terbitan Fuji Television. Kemunculan beliau pada acara tersebut adalah cetusan idea dan arahan Younky Soewarno dan Chris Pattikawa. Pada pertandingan peringkat awal yang diadakan di Singapura, Krisdayanti berjaya merebut gelaran Juara Mingguan, lalu Juara Bulanan. Beliau kemudian berjaya mara ke pentas akhir di Tokyo, Jepun dan mempersembahkan lagu berjudul "Learning from Love" yang dicipta oleh Younky Soewarno dan Tengku Malinda. Berkat penampilannya tersebut, Krisdayanti berjaya dinobatkan sebagai Grand Champion atau juara umum festival Asia Bagus 1992. Kejayaan Krisdayanti di festival berterusan dengan meraih penghargaan FIDOF Awards sebagai The Young Talented Artist pada festival Bucharest, Romania pada tahun 1993.
Kejayaan Krisdayanti di Asia Bagus semakin menaikan namanya di industri hiburan. Berbekalkan kemenangan tersebut, beliau melakukan rakaman bersama label Pony Canyon untuk single yang dikeluarkan di Singapura dan Jepun. Di Indonesia, Krisdayanti mendapat pelbagai tawaran untuk tampil di layar kaca. beliau mula menceburi dunia lakonan dengan penampilannya dalam siri TVRI yang paling popular, Jendela Rumah Kita, dalam salah satu episod berjudul "Gadis Manis dalam Gerimis". Krisdayanti kemudian berjaya berlakon dalam beberapa sinetron seperti None (TPI), Cemplon (SCTV), Cabaran (Indosiar), dan Saat Memberi Saat Menerima (RCTI). Di saat namanya semakin terkenal di dunia seni lakonan, kerjaya rakaman Krisdayanti merudum. Menurut Krisdayanti, kesulitannya mendapat tawaran merakamkan album di Indonesia disebabkan adanya pemahaman bahawa penyanyi-penyanyi festival biasanya tidak laku sekadar rakaman.
Pada tahun 1995, Krisdayanti akhirnya menandatangani kontrak rakaman dengan Hemagita Records, yang kemudian berubah menjadi Warner Music Indonesia. Di bawah label tersebut, Krisdayanti melancarkan album profesional bertajuk Terserah. Album tersebut diterbitkan oleh Handy Wijaya, dan melibatkan pelbagai pencipta lagu seperti Indra Lesmana, Yudis Dwikorana, dan Mares Soplanit. Ini menjadi album pertama Krisdayanti yang berjaya secara komersial. Single hit yang muncul dari album ini, "Terserah" dan "Penantian". Melalui album ini, nama Krisdayanti mula diambil kira di industri rakaman Indonesia.
1996-1999: Perkahwinan dan perkembangan kerjaya
Sepanjang tahun 1996 dan 1997, kerjaya Krisdayanti di layar kaca juga semakin bersinar. Ia tampil dalam sinetron Istana Impian terbitan Multivision Plus yang disiarkan di Indosiar. Krisdayanti kemudian juga terlibat dalam sinetron Abad 21 di RCTI dan Isteri Pilihan di Indosiar. Peranannya dalam kedua-dua sinetron tersebut melayakkan beliau pada pencalonan "Pelakon Wanita Terbaik" pada Festival Sinetron Indonesia pada tahun 1996 dan 1997. Single runut bunyi Abad 21 berjudul "Kau dan Aku" yang dirakam oleh Krisdayanti juga berjaya menjadi hit. Krisdayanti merupakan salah satu daripada "6 wanita paling bersinar di televisyen tahun 1996" versi tabloid Bintang Indonesia.
Kejayaan duet Krisdayanti bersama Anang berterusan di album berikutnya berjudul Kasih yang dilancarkan pada tahun 1997. Dengan mengangkat single pertama berjudul "Demi Cinta", album ini kembali laris di pasaran dan diberikan penghargaan platinum berganda. Pada tahun yang sama, Krisdayanti kembali mengikuti pertandingan Asia Bagus di Odaiba, Jepun, kali ini untuk berganding bersama pemenang-pemenang lain. Beliau kembali tampil sebagai juara dan menerima anugerah The Best of Asia Bagus.
Ucecai
Ucecai merupakan sebuah kawasan suco yang terletak di dalam negara Timor Leste.
Krisdayanti
1996-1999: Perkahwinan dan perkembangan kerjaya
Krisdayanti melahirkan anak pertamanya, seorang perempuan, yang diberi nama Titania Aurelie Nurhermansyah pada 10 Julai 1998. Untuk meraikan kelahiran anak perempuannya, Krisdayanti mengeluarkan album duet bersama Anang yang diberi tajuk Buah Hati. Album ini mengeluarkan single berjudul "Timang-Timang" yang video klipnya digarap di rumah mereka bersama bayi. Semasa kehamilannya, Krisdayanti juga mengeluarkan album solo bertajuk Sayang. Untuk pertama kalinya, Krisdayanti menerbitkan sendiri albumnya dan turut menulis dua buah lagu. Ia juga dibantu oleh beberapa pemuzik seperti Melly Goeslaw, Oppie Andaresta, Ari Bias, termasuk suaminya sendiri, Anang. Album ini menuai kejayaan dengan beberapa single hit seperti "Ku Tak Sanggup" dan "Menghitung Hari". Walaupun dikeluarkan di puncak krisis kewangan, album ini berjaya meraih anugerah platinum berganda atas penjualannya di Indonesia.
Sayang juga berjaya melonjakkan nama Krisdayanti di Asia Tenggara. Atas populariti "Menghitung Hari", Warner Music Malaysia kemudian juga melancarkan edisi khas album tersebut yang diberi judul Menghitung Hari. Dalam versi keluaran semula tersebut terdapat dua lagu baru ciptaan pemuzik tempatan Malaysia, iaitu "Jangan Biarkan" serta "Hati Ini Telah Dilukai" yang dibawakan berduet dengan Ajai, penyanyi terkenal Malaysia. Krisdayanti juga dijemput ke negara tersebut untuk melakukan promosi dan mengadakan konsert di Pusat Dagangan Dunia Putra, Kuala Lumpur. Pada Anugerah Industri Muzik 1999 — anugerah penghargaan muzik tertinggi Malaysia — Krisdayanti berjaya memperoleh anugerah "Album Indonesia Terbaik". Beliau juga dianugerahkan anugerah "Most Wanted Female Artist" dan "Most Wanted Indonesian Video" oleh MTV Asia Tenggara.
Krisdayanti kembali ke dunia seni lakonan dengan membintangi sinetron berjudul Doaku Harapanku bersama aktor Dicky Wahyudi pada bulan Ramadan tahun 1998. Ia juga mengeluarkan single "Doaku Harapanku" yang dijadikan sebagai runut bunyi sinetron tersebut. Sinetron ini membawa kejayaan besar dengan anggaran penonton lebih dari 80 juta orang. Tayangan ini juga menjadi pelopor sinetron-sinetron Ramadan di Indonesia pada tahun-tahun berikutnya. Doaku Harapanku juga terpilih menjadi salah satu daripada "20 Sinetron Paling Fenomenal" versi tabloid Bintang Indonesia. Krisdayanti kemudian menggarap sekuel sinetron tersebut pada bulan Ramadan 1999.
2000-2002: Mencintaimu, Makin Aku Cinta, dan Konser KD
Pada awal tahun 2000, Krisdayanti melancarkan album solo bertajuk Mencintaimu. Seperti album solo sebelumnya, Krisdayanti mengambil peranan baru sebagai penerbit rakaman. Single pertama dari album ini, "Mencintaimu", berjaya menjadi hits terbesar dan menduduki peringkat pertama pada pelbagai carta lagu di Indonesia. Kejayaan tersebut berterusan pada single-single seterusnya seperti "Rembulan", "Jangan Pergi", "Yang Ku Mau". Album ini berjaya membawa kemenangan Krisdayanti pada banyak anugerah penghargaan. Pada acara Anugerah Musik Indonesia 2000, Krisdayanti memperoleh dua anugerah iaitu "Penyanyi Wanita Terbaik" dan "Lagu Terbaik" untuk "Mencintaimu". Krisdayanti juga tercalon dalam kategori-kategori utama pada penganugerahan perdana Anugerah Planet Muzik di Singapura iaitu "Artis Wanita Terbaik", "Album Terbaik", dan "Lagu Terbaik". Anugerah MTV Indonesia 2001 turut memberikan piala "Most Favourite Female" kepada Krisdayanti. Dari segi komersial, Mencintaimu berjaya mencatat jualan lebih daripada 500,000 salinan.
Pada tarikh 27 Jun 2000, Krisdayanti melahirkan anak keduanya, seorang lelaki, yang diberi nama Azriel Akbar Hermansyah. Selepas melahirkan anak lelakinya, Krisdayanti kembali menggarap album duet bersama Anang. Album tersebut dikeluarkan di penghujung tahun 2000 dengan judul Makin Aku Cinta. Pada album duet kali ini, Krisdayanti mulai banyak terlibat dalam penggarapannya, termasuk menjadi penerbit bersama Anang. Anang mencipta hampir kesemua lagu, kecuali "Jangan Takut Bila" yang dicipta oleh Andra Ramadhan. Pemuzik undangan lain yang terlibat di antaranya Pongky, Denny Chasmala dan Andi Rianto. Album duet ini kembali berjaya di pasaran dan mendapat anugerah platinum. Krisdayanti dan Anang juga menggondol tiga piala Anugerah Musik Indonesia 2001 untuk kategori "Penyayi Duo/Group Terbaik", "Album Terbaik" dan "Lagu Terbaik". Single utama album ini, "Makin Aku Cinta", juga dinobatkan sebagai "Lagu Terbaik" pada acara Anugerah Planet Muzik 2002 di Singapura.
Pada 20 September 2001, Krisdayanti mengadakan konsert solo perdananya bertajuk Konsert KD di Dewan Plenari, Pusat Konvensyen Jakarta. Konsert ini melibatkan Erwin Gutawa sebagai penata muzik serta Jay Subiyakto sebagai penata seni. Persembahan yang juga disiarkan secara langsung oleh SCTV ini berlangsung dengan berjaya dan seluruh tiket konsert habis terjual. Konsert ini menjadi persembahan muzik terbesar yang pernah digelar penyanyi wanita tempatan pada masa itu. Kejayaan konsert tersebut berlanjut dengan keluarnya album secara langsung bertajuk Konser KD yang mengandungi lagu-lagu hasil rakaman konsert. Album ini turut menambah sebuah lagu baru berjudul "Pengabdian Cinta" yang dijadikan single utama. Kejayaan konsert solo ini disebut-sebut sebagai titik puncak kerjaya Krisdayanti sebagai penyanyi. Sejak daripada itu, gelaran Diva Pop Indonesia sering melekat pada namanya. Status tersebut makin terkukuhkan dengan penyertaan Krisdayanti dalam konsert bersama diva-diva Asia Tenggara bertajuk Diva SEA di Istora Gelora Bung Karno pada 8 November 2001. Persembahan tersebut menampilkan Krisdayanti sebagai wakil Indonesia bersama Vina Panduwinata dan Titi DJ; Siti Nurhaliza, Sheila Majid, dan Fauziah Latiff sebagai wakil Malaysia; serta Kuh Ledesma sebagai wakil Filipina.
Selain berjaya dalam dunia muzik, pada tempoh ini Krisdayanti juga bergiat aktif sebagai pelakon. Krisdayanti membintangi dua judul sinetron yang ditayangkan stesen SCTV, iaitu Terpesona (2000) dan Mencintaimu (2001). Pada bulan Ramadan 2002, Krisdayanti berpasangan bersama Anjasmara dalam sinetron Doa dan Anugerah yang disiarkan di Indosiar. Sinetron ini berjaya mengulangi kejayaan Doaku Harapanku dan kembali dengan kesinambungannya pada Ramadan tahun berikutnya. Melalu sinetron-sinetron tersebut, beliau dua kali dicalonkan sebagai "Aktris Terfavorit" pada acara Anugerah Panasonic, iaitu pada tahun 2000 dan 2003. Pada tahun 2002, Krisdayanti juga dilamar oleh Trans TV untuk mengacarakan programnya sendiri bertajuk KD Show. Rancangan tersebut berjaya menjadi salah satu tayangan pilihan Trans TV hingga tahun 2004.
2003–2005: Menuju Terang, Cahaya, dan KD 1530
thumb|left|220px|[[Erwin Gutawa tampil sebagai penerbit album Cahaya dan penata muzik dalam konsert KD 1530.]]
Pada tahun 2003, Krisdayanti mengeluarkan album duet bersama Anang yang diberi judul Menuju Terang. "Bila Cinta Tak Berdosa" dan "Rapuh" dikeluarkan sebagai single utama dari album tersebut. Menuju Terang diterima baik di pasaran, walaupun tidak menyamai kejayaan album-album duet mereka terdahulu. Beberapa pemerhati muzik menilai walaupun digarap lebih serius, album ini hanya merupakan pengulangan album-album terdahulu. Pada tahun yang sama, Krisdayanti melancarkan sebuah buku berjudul Seribu Satu KD yang ditulis oleh Alberthiene Endah. Selain menceritakan pasang surut perjalanan kehidupan dan kerjayanya, buku tersebut turut menampilkan gambar khas Krisdayanti hasil Darwis Triadi dan Jay Subiyakto. Krisdayanti berkata buku tersebut merupakan jambatan dengan para peminatnya.